قاليك غير نوي  ايبان لبلان 

لبارح كنت شاركت معاكم بغيت قتراحتكم علی موضوع أجي تفهم ، و أنا في بالي كنقول علاش ما ندويش علی النظام الصحي في المغرب و الروينه ديالو ؟ ونيت عندو تاثير مباشر عل  القدره الشرائيه ديال الناس 

وليوم كنت في مدينه ازرو، بصدفه غادي نتلقی مع هاد الطبيب الرائع زهير الهنا ،  راه معروف بالطبيب المحارب  فيما ايكون شي صراع او لا منطقه حرب كيمشي ايتطوع ايعالج ناس تما مجناً  خدم في غزه ، بورما ، سوريا ، اليمن و دول كثار فيهم الصراع في أفريقيا جنوب الصحراء  

وكان فتح عياده بالمجان في كزا تتكلف المهجرين السورين و الافارقه زياد علی المعوزين، لعياده لي لقت مشاكل بسسب المنع من عند الوبي الطبي في الاول بسبب عدم ترخيص و من بعد عود تفتحت لمده سنتين ثم تقفل

كيفاش كان تيخدم؟ 
 لي محتاج عمليه كان هو تيتكلف ايدرها ليه بالمجان و كيجمع فلوس عند المحسنين باش ايخلصو المستشفی الخاص،  تكاليف المعدات و المكان و التجهيز و مريض ما تيخلص والو 

سد في كزا لانه صعييب عليه ايدير هادشي بحدو كان خاصو دعم وتطوع عند أطباء أخرين لي ما لقاهش للأسف

و الان هو تيضور المغرب كامل باش ايعلم الاطباء لحرفه لي تعلم علی مدا سنوات طوال، و هو حاليا تيتعتابر من لحريفيه الصحاح في المغرب لأنه الاشتغال ديالو في مناطق النزاع لي دوز حول العلم تعلم ايجري عمليات جراحيه معقده في ظروف صعبه 

جری بنتنا حوار فهمت فيه كيفاش قطاع الصحه تيتمشی حسب نظرتو  وصراحه داكشي لي قال لي  صادم جداً

و في الاخير نفس الاستنتاج لي سنتنجتو من خدمتي، كين في كل القطعات و لي هو  عدنا مشكل كبييير في البشر و قيمه العمل عند الناس لي ما كيناش بسبب التعليم المزمر لي عدنا 

تخيلو معيا سيد بغا ايعلم الاطباء لحرفه قيليل لي عرفها و حتی حد ما بغا ايتعلم، لأنه ما فيه ما يدير مجهود اولا راضي بداكشي لي هو فيه و همه الاول المال بأقل مجهود 
و هو قال ليهم تعلمو هادشي لي تندير غدي دخلو الصرف لانه غادي ايكون عندكم علم ناذر 

حسب رئيو لي خارج علی نظام الصحه  

التمعكيز ديال العاملين في القطاع كلشي بغها بارده 
 و الشفره لي لقی ما ينصب علی المريض الضعيف ما تيعطلوش 

قطاع الصحه بيه الناس دارو لملاير و فيه لوبيات صحاح  برئيو ايلا كنتي طبيب دير لفلوس و لكن راعي الناس حينت في الاخير حنا اطباء ماشي جزاره 

لي بغا ايتابع الدكتور زهير ايدخل لعندو للصفحه      راه انسان رائع خمسه منو في المغرب ايقدر قطاع الصحه ايتغير بشكل زوين 

و انا تنفكر نوجد حلقه تجمع زمر كامل و توضح الخلل في كين باش لي بغا ايدوي ايلقی علاش  

ولله ايحضر السلامه حينت تنمشي نخور في نيف الميت 
من المحروقات  للصحه 

و مزال تنفكر للقرار ما تخداش 
اش بان ليكم ؟